Document ID: 31991R1605

ΚΑΝΟΝΙΣΜΟΣ ( ΕΟΚ ) αριθ . 1605/91 ΤΟΥ ΣΥΜΒΟΥΛΙΟΥ της 10ης Ιουνίου 1991 για την τροποποίηση του κανονισμού ( ΕΟΚ ) αριθ . 1784/77 περί της πιστοποιήσεως του λυκίσκου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 1696/71 του Συμβουλίου της 26ης Ιουλίου 1971 περί της κοινής οργανώσεως αγοράς λυκίσκου ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 2 παράγραφος 4,
την πρόταση της Επιτροπής,
Εκτιμώντας :
ότι ο κανονισμός ( ΕΟΚ ) αριθ . 1784/77 ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 2039/85 ( 4 ), προβλέπει τις συνθήκες υπό τις οποίες ο λυκίσκος μπορεί να μεταποιηθεί σε προϊόντα με βάση το λυκίσκο -
ότι, λόγω της τεχνικής ανάπτυξης, δεν χρησιμοποιούνται μόνον κώνοι λυκίσκου στην πρακτική για την παρασκευή προϊόντων που παράγονται από λυκίσκο, αλλά και προϊόντα με βάση το λυκίσκο - ότι, για να ληφθούν υπόψη η τεχνική εξέλιξη και οι πρακτικές διαχείρισης επιχειρήσεων, ενδείκνυται να τροποιηθούν οι αναφορές που γίνονται στον κανονισμό ( ΕΟΚ ) αριθ . 1784/77 για τη μεταποίηση του λυκίσκου, έτσι ώστε τα προϊόντα με βάση τον λυκίσκο να μπορούν να υποβάλλονται σε συμπληρωματική μεταποίηση,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ο κανονισμός ( ΕΟΚ ) αριθ . 1784/77 τροποποιείται ως ακολούθως :
1 . Στο άρθρο 7, οι λέξεις "ο λυκίσκος που πιστοποιείται στην Κοινότητα" αντικαθίσταται από τις λέξεις "ο λυκίσκος που πιστοποιείται στην Κοινότητα, τα πιστοποιημένα προϊόντα λυκίσκου που παράγονται από το λυκίσκο αυτό . . .".
2 . Στο άρθρο 8, η παράγραφος 3 αντικαθίσταται από το ακόλουθο κείμενο :
"3 . Εντούτοις, για την παρασκευή σκόνης και εκχυλισμάτων λυκίσκου, μπορούν να αναμειγνύονται πιστοποιημένοι λυκίσκοι, κοινοτικής καταγωγής, και πιστοποιημένα προϊόντα που παρασκευάζονται από το λυκίσκο αυτό, της ίδιας συγκομιδής, αλλά διαφόρων ποικιλιών και τόπων παραγωγής, υπό τον όρο ότι το πιστοποιητικό που συνοδεύει το προϊόν που προέκυψε αναφέρει :
α ) τις χρησιμοποιούμενες ποικιλίες, τους τόπους παραγωγής και το έτος συγκομιδής -
β ) το ποσοστό, σε βάρος, κάθε ποικιλίας που χρησιμοποιείται στο μείγμα - εάν προϊόντα μέ βάση λυκίσκο χρησιμοποιήθηκαν σε συνδυασμό με κώνους λυκίσκου για την παρασκευή προϊόντων με βάση λυκίσκο, ή εάν χρησιμοποιήθηκαν διάφορα προϊόντα με βάση λυκίσκο, το ποσοστό σε βάρος κάθε ποικιλίας που βασίζεται στην ποσότητα κώνων λυκίσκου που υπεισήλθε στην παρασκευή των χρησιμοποιηθέντων προϊόντων -
γ ) τους αριθμούς αναφοράς για την πιστοποίηση των λυκίσκων και των προϊόντων που παρασκευάζονται με βάση τους χρησιμοποιηθέντες λυκίσκους .". Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 10 Ιουνίου 1991 .

Labels: 3
17